גביע העולם בכדורגל נשים 2019

גביע העולם בכדורגל נשים 2019 (באנגלית: 2019 FIFA Women's World Cup) הוא גביע העולם בכדורגל נשים השמיני שארגנה פיפ"א. הטורניר נערך בצרפת, החל מ-7 ביוני והסתיים ב-7 ביולי 2019. גביע עולם זה הוא סיום של משחקי מוקדמות שהחלו באפריל 2017, שבהם שיחקו 144 נבחרות לאומיות. באפריל 2014 הגישו חמש נבחרות את מועמדותן לאירוח משחקי הגביע, אך לאחר חצי שנה נותרו שתי מתמודדות: צרפת וקוריאה הדרומית. מועד הגשת המועמדות היה באוקטובר 2014. במרץ 2015 נבחרה צרפת לארח את התחרות, וכן את גביע העולם בכדורגל לנשים עד גיל 20 שנערך ב-2018. באוקטובר 2016 הודיעה פיפ"א על מספר המקומות בטורניר לפי אזורים. בשלבי המוקדמות התחרו 144 נבחרות משמונה אזורים על 24 מקומות בטורניר לפי הסדר הבא: אסיה: 5 אפריקה: 3 צפון ומרכז אמריקה: 3 דרום אמריקה: 2 אוקיאניה: 1 אירופה: 8 מארחת: 1 (ללא שינוי) מעפילה מפלייאוף בין נבחרת מצפון אמריקה לבין נבחרת מדרום אמריקה הערים שנבחרו לארח את המשחקים הן ליון, פריז, ניס, מונפלייה, רן, לה האבר, ואלנסיין, ריימס וגרנובל. מבנה משחקי גביע העולם 2019 זהה לזה של גביע העולם שלפניו. התחרות מחולקת לשני שלבים: שלב הבתים ושלב הנוק אאוט. בשלב הבתים שובצו הנבחרות לשישה בתים בני ארבע נבחרות, וכל נבחרת עורכת משחק אחד נגד שלוש יריבותיה לבית. חלוקת הנקודות היא כמו במשחק כדורגל רגיל, כלומר 3 לניצחון, 1 לתיקו ו-0 להפסד. בשלב זה משחקת כל נבחרת נגד שלוש הנבחרות האחרות בבית, ועל פי הדירוג יקבעו 16 הנבחרות אשר ימשיכו לשלב שמינית הגמר ושיבוץ המשחקים בשלבים הבאים. הראשונה והשנייה בכל בית יעלו לשמינית הגמר יחד עם ארבע הנבחרות מהמקום השלישי בעלות המאזן הטוב ביותר, הנבחרות מהמקום השלישי בעלות הדירוג הנמוך ואלו מהמקום הרביעי יסיימו את דרכן בטורניר. במקרה של שוויון במספר הנקודות בין כמה נבחרות, דירוגן יקבע לפי הקריטריונים הבאים, לפי הסדר: הפרש השערים בכל משחקי הבית מספר שערי זכות בכל משחקי הבית מספר הנקודות הרב ביותר שהושג במשחקים בין הקבוצות אשר בשוויון הפרש השערים במשחקים בין הקבוצות אשר בשוויון מספר שערי זכות במשחקים בין הקבוצות אשר בשוויון הגרלה בשנה זו נכנסה בפעם הראשונה במסגרת גביע העולם לנשים טכנולוגיית שופטי הווידאו (VAR) המסייעת לשופטת המשחק באחד המקרים הבאים: בדיקת חוקיות כל שער (לפסילת שערים לא חוקיים או אישור שער שנפסל בטעות) בדיקת חוקיות כל בעיטת עונשין (פנדל) שנשרק בדיקת כרטיסים אדומים טעות בזיהוי השחקנית כמו כן, בשנה זו נכנס לתוקפו חוק חדש המחייב את השוערת לעמוד עם רגל אחת (לפחות) על קו השער ברגע הבעיטה במסגרת בעיטות עונשין. הדבר בא לידי ביטוי במחזור השלישי במסגרת בית א', בו זכתה צרפת לבעיטה חוזרת לאחר ששוערת ניגריה נאדוזי (Chiamaka Nnadozie) עמדה עם שתי רגליה מחוץ לקו השער ברגע הבעיטה של רנר (Renard). קביעת ראשי הבתים התבססה על הדירוג העולמי של פיפ"א ועל הישגים קודמים. בהגרלה היו גם שיקולים גאוגרפיים, דהיינו שלא יותר משתי נבחרות מאותה קונפדרציה יהיו באותו בית, למעט הנבחרות האירופיות, שבמקרה שלהן יהיו עד שתי נבחרות בכל בית. טקס ההגרלה התקיים ב-8 בדצמבר 2018 בצרפת. בשלבי ההכרעה, אם משחק מסתיים לאחר 90 דקות ללא הכרעה, תוספנה הארכה של 30 דקות (15 דקות לכל "מחצית") שבמהלכה כל נבחרת תוכלנה לבצע חילוף אחד נוסף (רביעי). אם גם לאחר 30 דקות ההארכה המשחק מסתיים ללא הכרעה, המנצחת תיקבע בדו-קרב בעיטות הכרעה. בשלב שמינית הגמר ("16 האחרונות") יצטרפו לשני המקומות הראשונים בכל בית גם ארבע הנבחרות שיסיימו במקום השלישי עם המאזן הטוב ביותר, והן ישחקו נגד מנצחות בתים א', ב', ג' ו-ד'. שיבוץ העולות מהמקום השלישי נגד מנצחות הבתים א'-ד' ייקבע לאחר סיום שלב הבתים לפי האלגוריתם הבא: בירוק - הקומבינציה הסופית שעות המשחקים לפי שעון ישראל (UTC+3) בסך הכל, נכבשו במהלך הטורניר 146 שערים ב-52 משחקים (ממוצע של 2.81 שערים למשחק). להלן מוצגות הכדורגלניות שהבקיעו חמישה שערים ומעלה במהלך הטורניר: 6 שערים ארצות הברית מייגן ראפינו ארצות הברית אלכס מורגן אנגליה אלן וויט 5 שערים אוסטרליה סאם קר 4 שערים ברזיל כריסטיאני צרפת וונדי רנאר מדיה וקבצים בנושא גביע העולם בכדורגל נשים 2019 בוויקישיתוף אתר האינטרנט הרשמי של גביע העולם בכדורגל נשים 2019 (באנגלית) גביע העולם בכדורגל נשים 2019, ברשת החברתית אקס (טוויטר) תקנון האליפות באתר פיפ"א אתר "כאן" לצפייה במשחקים מישראל באתר אופ"א הודעת פיפ"א מתוך אתר פיפ"א, נכון ל-29 במרץ 2019 אגרטינה עברה את פנמה בפלייאוף העלייה לגביע העולם לנשים 2019, מתוך אתר פיפ"א הערים המארחות באתר פיפ"א שער לא חוקי מוגדר כשער שהובקע מעמדת נבדל או לאחר ביצוע עבירה כלשהי Molly McElwee; Alan Tyers, ‏VAR and retaken penalty save blushes for Wendie Renard and France in laboured win over Nigeria, The Telegraph, 17 June 2019 הידיעה באתר פיפ"א שבדיה סיימה שלישית עם 1:2 על אנגליה, באתר ערוץ הספורט, 6 ביולי 2019 וואלה! ספורט‏, מונדיאל נשים: ארצות הברית גברה 0:2 על הולנד בגמר וזכתה בתואר בפעם השנייה ברציפות, באתר וואלה, 7 ביולי 2019 יתעדכן בהמשך שלא העפילו לשמינית הגמר